
Trei lucruri necesare fundamentale 


Să începem având în vedere câteva evidențe. Lucrurile necesare nu sunt 
toate de natură economică, chiar dacă toate implică o activitate de tip econo- 
mic. Pentru a fi consecventă propriei sale raţiuni de a fi, economia trebuie să 
accepte a fi limitată sau chiar a se autolimita. 

Nevoile materiale sunt acelea pe care economia este considerată capabilă să 
le satisfacă având la dispoziţie mașina de producţie. Aceasta trebuie să ser- 
vească la edificarea persoanei umane, şi nu de a o transforma într-o marfă sau 
într-o ființă avidă de putere, de bani şi de bogăţie. E riscul care se asumă dacă 
prin necesităţi nu se au în vedere decât necesităţile materiale. Acestea, în înţe- 
lesul larg al cuvântului, se satisfac, în general, prin cumpărarea de bunuri sau 
servicii dintr-o piață sau prin obţinerea de prestații publice gratuite. 

Nevoile relaționale privesc familia, viaţa asociativă, prietenia, ospeția. Viaţa 
relațională se bazează în mod esenţial pe gratuitate: îi vizităm pe vecini sau pe 
prieteni pentru că le vrem binele. Nu-i vorba de o prestație pentru care se dă 
factură. Gratuitate, da, însă nu suntem naivi, ştiind bine că viața relaţională se 
sprijină pe un sistem: „a da, a primi şi a reda” În general, viaţa relațională este 
departe de a fi un schimb monetar, însă se bazează pe un alt tip de schimb: un 
joc de creanţe şi de datorii simbolice. Vizitez pe cineva, iar apoi această per- 
soană devine „datoare” față de mine, va încerca să-mi „restituie” ceea ce îmi 
datorează, la rândul ei, îmi va întoarce vizita. Oricum ar fi, acest aspect așa de 
important al existenței umane scapă logicii strâmte a pieţei bunurilor şi a ser- 
viciilor. 

A treia categorie de bunuri şi servicii: nevoile și timpurile (răgazurile) spiri- 
tuale. S-ar putea găsi un alt termen pentru „spiritual. Este ceva mai larg decât 
„religie, pentru că aceia care nu se află în nici o biserică recunoscută încearcă 
totuşi același tip de nevoi, consacrându-le, ca şi ceilalți, timp şi energie. Asta 
se referă îndeosebi la timpul pe care îl acordăm pentru așa ceva. Un timp mai 
personal. Timpul prin care fiecare se regăseşte pe el însuşi, se edifică, îşi asumă 

confruntarea sa cu lumea care ne înconjoară, frumuseţea şi nefericirea ei. 
Timpul în care se îmbină deseori experienţa spirituală și experienţa artistică. 
Această activitate spirituală este personală, de aceea deseori ea este raportată 
la timpul individual, în secretul conștiinței. Dar pentru ca o astfel de activitate 
să fie posibilă, asta presupune o anumită formă de organizare colectivă. Tim- 
pul liber, pentru a putea fi consacrat unei activități spirituale (pe care unii o 
pot numi chiar artistică), trebuie să fie un timp ales. Rămâne de făcut mult 
progres în acest domeniu, pentru ca fiecare individ, fiecare cetăţean, să poată 
beneficia de un timp liber care să fie cu adevărat liber, în stare de a fi consacrat 
unor activități numite aici spirituale, adică şi personale, culturale, relaționale, 
cetăţeneşti și artistice. Este deci important să se menţină spaţii sociale în afara 
sferei economice, precum duminica, pentru a permite fiecăruia să se regăsească 
pe el însuși. 

Orice muncă organizată, oricare ar fi nivelul ierarhic şi de desfăşurare, este 
un efort în care se află în acelaşi timp o dimensiune productivă, una relaţională 
şi alta spirituală. În multe dintre sectoarele economice, nu-i ușor să combini 
cele trei dimensiuni. Mulţi oameni, până în zilele noastre, trebuie să se mulțu- 
mească a munci pentru un câştig foarte mic, pentru viaţa lor şi a familiilor lor. 
Dar din ce în ce mai mulți oameni nu acceptă, pur și simplu, să mai lucreze 
„numai pentru salariu”. Ei au devenit adepţi ai valorilor postmaterialiste: sala- 
riul nu mai este suficient. Este necesar ca munca să prezinte şi un interes pen- 
tru acela care o efectuează şi, mai mult, să contribuie la crearea bunăstării 
colective, o valoare adăugată în care să se poată crede. E adevărat că în viața 
asociativă sau în cooperative — ceea ce se numește al treilea sector - se află mai 
uşor acest echilibru al dorințelor: o muncă în stare să fie în același timp instru- 
ment de câştigare a traiului zilnic, o activitate interesantă pentru cel care o 
efectuează şi utilă pentru societate. Nu-i deci de mirare că un anumit număr 
de tineri în căutare de angajare se îndreaptă spre muncile din aceste sectoare, 
deşi fiecare ştie că acestea oferă remuneraţii inferioare acelora din sectorul 
concurențial. 


Cei care luptă împotriva excluderii ştiu bine că integrarea în societate nu se 
bazează numai pe punerea la dispoziție a unui serviciu şi a unei locuinţe, ea 
presupune şi participarea persoanei vizate la viaţa societăţii. Cei care sunt în 
serviciul persoanelor handicapate ştiu şi ei acest lucru. Același lucru se poate 
spune şi despre persoanele cu dificultăţi financiare care nu sunt niciodată decât 
„financiare. Căci a putea da, a putea primi, a putea reda înseamnă a exista în 

ochii altuia, înseamnă a avea o valoare şi o utilitate, înseamnă a accede la o 
autonomie şi la o anumită egalitate. Este o condiţie a cetățeniei. Este, de ase- 
menea, condiția umană, iar aceasta trebuie deci să fie susținută cu titlul de 
apărare a demnităţii persoanei umane în dificultate. 


Limitele economiei de piață 


Mai întâi trebuie subliniat că, dacă economia de piață creează bogății im- 
presionante, acestea sunt repartizate în mod foarte inegal. Dacă piaţa creează 
locuri de muncă, ea generează şi precaritate, nesiguranţă şi uneori excludere 
de persoane. Piaţa nu vrea să ştie de trebuinţele individuale şi colective pre- 
sante dacă nu sunt destul de rentabile. Nu-i sigur că piața ar putea lua în calcul 
trebuinţe pe termen lung precum încălzirea climatică. 


Condiţiile de posibilitate ale pieţei 


Piaţa, ca să funcţioneze corect, necesită un mediu înconjurător social şi 
instituțional favorabil. Pe scurt, există condiţii de posibilitate pentru o funcţi- 
onare corectă a pieţei, de exemplu, instituţii care încadrează această piaţă, po- 
tențialități în afara pieţei pentru ca piaţa să funcţioneze precum instruirea 
populaţiei sau un mediu înconjurător instituțional stabil etc. Este lecţia care 
poate fi reţinută de la numeroase ţări în care statul este deficitar, unde piaţa nu 
mai funcționează deoarece condiţiile de bază nu se întrunesc. Elogiul naiv al 
pieţei deseori nu este decât o orbire față de condiţiile care au făcut posibilă o 
funcționare efectivă şi sănătoasă a pieţei. 

Trebuie să ne împotrivim unui elogiu fără nuanţă al pieţei şi să amintim 
câteva adevăruri simple. Piaţa este, fără îndoială, un formidabil incitant în a 
produce, putând ameliora condiţiile de viaţă ale celor mai mulți dintre con- 
temporanii noştri. Însă există lucruri care scapă pieţei. Piaţa în sine nu este 
suficientă. Pentru a funcţiona, alte spații sunt numaidecât necesare. Unii oa- 
meni politici au exprimat foarte bine acest lucru printr-o formulă-şoc: „Da 
economiei de piață; nu unei societăți de piaţă!” Trebuie să fie protejate, apărate, 
dezvoltate mecanismele care scapă pieţei, căci aceste mecanisme, aceste do- 
menii, aceste proceduri sunt cele care creează o societate, adică legături, 
schimburi, solidaritate, toate lucrurile care nu se bazează pe un schimb de 
bani, ci pe un schimb de relaţii, pe o creare de relaţii. Piaţa nu creează societatea, 
însă piața presupune că o societate există în prealabil, o societate cu un patri- 
moniu comun de referinţe, de idei şi de idealuri, soclul său de valori împărtășite... 

Fără această bază implicită şi comună, mecanismele pieţei nu funcționează. 
Acest patrimoniu de valori, această referință împărtășită sunt cele care creează 
baza comună a încrederii reciproce, care permite relațiilor umane să se desfă- 
şoare şi mecanismelor pieţei să se organizeze şi să funcţioneze. Trebuie să ne 
îndreptăm spre statele deficitare, statele haotice (actuala Somalie) pentru a 
înțelege aceste evidențe primare. Nu piaţa este aceea care creează societatea, 
inversul este adevărat: societatea, oricât de simplă şi arhaică ar fi, este aceea 
care creează condiţiile de posibilitate pentru piaţă. 


Statul şi societatea civilă, indispensabile... 


Alături de piaţă trebuie să existe un stat performant, transparent şi demo- 
cratic pentru a fi legitim. Şi trebuie să existe o societate civilă independentă. 
Într-o societate bogată, un sector important al societăţii civile este reprezentat 
de al treilea sector, adică cel care nu e nici economie de stat, nici economie de 
piață: asociaţiile, cele de ajutor reciproc şi cooperativele. E ca şi cum am spune 
că suntem departe de o situaţie în care piața ar fi singurul mecanism de reglare 
a societăţii noastre supermoderne. Însă sectorul societăţii civile (în afară de 
întreprinderi) este deseori subestimat, considerat prea de multe ori ca o relicvă 
simpatică, dar marginală a trecutului. Realitatea ne obligă să spunem că nu-i 
nimic din toate acestea. 


Locul darului și al gratuităţii 


Economia contemporană, cu cele două revoluţii care constituie mondiali- 
zarea şi deschiderea tehnologică a industriilor de comunicare, tinde să se eli- 
bereze de orice constrângere socială în numele competitivităţii. Ea produce 
bogății impresionante, dar repartizate în mod inechitabil. Ea creează locuri de 
muncă, dar generează şi excludere. Ea ignoră trebuinţele individuale şi colec- 
tive insolvabile. 

Prin dar! se creează relațiile umane, iar prin reînnoirea darurilor se întreţine 
încrederea. Relaţiile interumane sunt relaţii ale darului, și nu relaţii ale prestă- 
rii de servicii. Cea mai mare parte a contemporanilor noştri consideră, fără 


! Asupra acestui subiect privind locul darului în societate, mult mai important decât o 
primă privire superficială face să apară, se va face referință la lucrările lui dAlain Caile, clari- 
ficatoare în legătură cu această realitate a darului subestimată și puţin valorizată în societatea 
noastră actuală. De fapt, darul joacă un rol mult mai important decât am putea crede. Darul 
nu este doar o rămăşiţă a unei economii precapitalizate, un fel de amintire simpatică a timpu- 
rilor de demult. Cf. Alain CAILE, Anthropologie du don, Ed. La découverte, 2007. 


140 DIALOG TEOLOGIC 21 (2008) 


îndoială, „pe bune”, că nu există alternativă la economia de piață. Dar această 
economie trebuie şi poate să fie limitată, trebuie să fie instituită altfel, reglată 
şi subordonată, mai cu seamă, unor exigenţe de gratuitate şi de democratizare. 

Trebuie să existe undeva în societate o instanţă care să aducă aminte că 
economia de piaţă, schimbul și echilibrul între ofertă şi cerere (solvabil) nu 
sunt date suficiente pentru a crea un liant social pentru creare de societate. 
Din contră, în relaţiile sociale de gratuitate, darul este cel care creează societa- 
tea. Piaţa nu creează societatea, ci o presupune. 

În toate acestea există un loc pe care creştinii pot şi ar trebui să-l ocupe în 
societate: să aducă aminte că gratuitatea şi darul sunt primele în raport cu 
echilibrul pieţelor bunurilor şi serviciilor (solvabile). Binele comun este ante- 
rior şi trebuie plasat dincolo de constrângerile unei pieţe care nu priveşte decât 
unele bunuri, şi nu pe toate: de exemplu, sunt excluse din piața clasică bunu- 
rile publice globale, pacea, suprimarea epidemiilor la scară planetară, calitatea 
mediului înconjurător, bunurile din care nu se trage profit decât pe termen 
lung... Asupra tuturor acestor creneluri şi câte altele, partizanii şi apărătorii 
locului darului şi al gratuităţii în societate au de pus în lucrare spiritul lor de 
inovare. 


